  Виталий Пронин Алкоголь юонъёсты вузан-вӧлмытон ласянь законъёс чурытгес луо ке но, калыкмы кудӟытӥсьсэ ӟамыръяны азьвыл кадь ик яратэ. Та сярысь верало Удмуртстатэн шараям лыдпусъёс. Кылем арын Удмурт шаерысь вуз карон интыосын ваньзэ-ӧвӧлзэ вузамын 180 миллион литр пала кудӟытӥсь юонъёс. Та лыдпус, валля арен ӵошатыса, 6,1 процентлы ятыргес.Курыт юонъёсты, коньякез вӧлмытон кылем арын йылӥз 2,8 процентлы. Шаерамы вань вузам алкоголь юонъёс пӧлысь курытэз басьтэ 51 но ӝыны процентсэ. Калыклэн тужгес но яратоно юонэз берло аръёсы - сур. Сое юон миым йылӥз 11,7 процентлы. Али республикаямы котькуд улӥсьлы быдэ усе 10,9 литр пала аракы.Елена Тугашова Теги: алкоголь Удмуртстат  